Хутка Імант Гросвальд быў накіраваны працаваць у Петрыкаўскі райваенкамат, за ім прыехала і жонка з Сярожам. Па законе ёй, жонцы ваеннаслужачага, павінны былі прадаставіць працоўнае месца па спецыяльнасці, але такой магчымасці не было. Лілія Міхайлаўна ўзгадвае, што тады не стала прад’яўляць патрабаванні. Потым, калі да яе, начальніка аддзела адукацыі, ішлі з такімі ж прэтэнзіямі, прыводзіла свой даўні прыклад і канстатавала, што ўсё складзецца добра. Бо каб даць месца працы аднаму, трэба забраць яго ў іншага, парушыўшы нечыя спадзяванні і размеранае жыццё.